Deoghar: रविवार की शाम में देवघर के विश्वप्रसिद्ध बाबा मंदिर में हरि के साथ हर का मिलन हुआ. इसके साथ ही देवनगरी में होली पर्व की शुरुआत हो गयी. ज्ञात हो कि देवघर ही एकमात्र ऐसा स्थान है जहां होली के अवसर पर बाबा मंदिर में होलिका दहन की रात हरि और हर का मिलन यानि हरिहर मिलन होता है.
 रविवार की शाम धूमधाम के साथ हरि और हर का मिलन हुआ. इस अनूठे अनुष्ठान को देखने एवं इस मौके पर हरि और हर पर अबीर गुलाल डालने के लिए दूर-दूर से भारी संख्या में भक्त जुटे रहे. हरिहर मिलन अनुष्ठान का एक निर्धारित समय होता है. इस वर्ष यह क्षण रविवार शाम तकरीबन सात बजकर चालीस मिनट पर आया, जब हरि और हर का मिलन कराया गया.
 इस दौरान पूरा मंदिर परिसर मदन गोपाल की, जय कन्हैया लाल की जयघोष से गूंज उठा. यह परंपरा आदिकाल से चली आ रही है. देवघर शहर में मान्यता है कि हरिहर मिलन के दिन अधिकांश लोग मंदिर में अबीर गुलाल डालते हैं और आपस में मिलते हैं. दूसरे दिन अपने मित्र व परिजन के संग होली खेलते हैं. कहते है कि हरि अर्थात विष्णु का मिलन विधाता के साथ होने से जो वातावरण पैदा होता है वह संसार के लिए एक अद्भुत क्षण होता है.
 
Deoghar: रविवार की शाम में देवघर के विश्वप्रसिद्ध बाबा मंदिर में हरि के साथ हर का मिलन हुआ. इसके साथ ही देवनगरी में होली पर्व की शुरुआत हो गयी. ज्ञात हो कि देवघर ही एकमात्र ऐसा स्थान है जहां होली के अवसर पर बाबा मंदिर में होलिका दहन की रात हरि और हर का मिलन यानि हरिहर मिलन होता है. रविवार की शाम धूमधाम के साथ हरि और हर का मिलन हुआ. इस अनूठे अनुष्ठान को देखने एवं इस मौके पर हरि और हर पर अबीर गुलाल डालने के लिए दूर-दूर से भारी संख्या में भक्त जुटे रहे. हरिहर मिलन अनुष्ठान का एक निर्धारित समय होता है. इस वर्ष यह क्षण रविवार शाम तकरीबन सात बजकर चालीस मिनट पर आया, जब हरि और हर का मिलन कराया गया. इस दौरान पूरा मंदिर परिसर मदन गोपाल की, जय कन्हैया लाल की जयघोष से गूंज उठा. यह परंपरा आदिकाल से चली आ रही है. देवघर शहर में मान्यता है कि हरिहर मिलन के दिन अधिकांश लोग मंदिर में अबीर गुलाल डालते हैं और आपस में मिलते हैं. दूसरे दिन अपने मित्र व परिजन के संग होली खेलते हैं. कहते है कि हरि अर्थात विष्णु का मिलन विधाता के साथ होने से जो वातावरण पैदा होता है वह संसार के लिए एक अद्भुत क्षण होता है.